Bhí mé ag taisteal nuair a bhí an comórtas mór sean-nóis ar siúl. Bhí Corn Cuimhneacháin Sheáin Uí Riada, bonn óir agus €1500 ag dul don chéad áit, bonn airgid agus €600 don dara háit agus bonn cré-umha agus €400 mar dhuais don tríú háit. Ba é Pól Ó Ceannabháin as an Aird Thoir, Carna, a ghnóthaigh an duais mhór. Fonnadóir breá é Pól a fuair a chuid amhrán óna athair Michael Mháire Ghabha agus tá stíl bhreá sean-nóis Charna aige. Máire NÍ Cheilleachair as Corcaigh a fuair an dara háit agus Caitlín Ní Chualáin as Indreabhán a fuair an tríú háit.